CELEX: 32010D0434
Language: et
Date: 2010-08-06 00:00:00
Title: 2010/434/EL: Komisjoni otsus, 6. august 2010 , millega muudetakse otsuse 2008/185/EÜ I ja II lisa seoses Sloveenia lisamisega loetellu liikmesriikidest, mis on vabad Aujeszky haigusest, ning Hispaania piirkondade ja Poola lisamisega loetellu liikmesriikidest, kus on olemas Aujeszky haiguse heakskiidetud tõrjekava (teatavaks tehtud numbri K(2010) 5358 all)  EMPs kohaldatav tekst

7.8.2010   
            
            
               ET
            
            
               Euroopa Liidu Teataja
            
            
               L 208/5
            
         KOMISJONI OTSUS,
   6. august 2010,
   millega muudetakse otsuse 2008/185/EÜ I ja II lisa seoses Sloveenia lisamisega loetellu liikmesriikidest, mis on vabad Aujeszky haigusest, ning Hispaania piirkondade ja Poola lisamisega loetellu liikmesriikidest, kus on olemas Aujeszky haiguse heakskiidetud tõrjekava
   (teatavaks tehtud numbri K(2010) 5358 all)
   (EMPs kohaldatav tekst)
   (2010/434/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad, mida kohaldatakse veiste ja sigadega, välja arvatud metssigadega kauplemisel ühenduse piires. Direktiivi artiklis 9 on sätestatud kriteeriumid, mille alusel kiidetakse heaks riikide kohustuslikud tõrjekavad teatavate nakkushaiguste, sealhulgas Aujeszky haiguse leviku takistamiseks. Lisaks sellele on kõnealuse direktiivi artiklis 10 sätestatud, et kui liikmesriik peab oma territooriumi või osa oma territooriumist sellistest haigustest (sealhulgas Aujeszky haigusest) vabaks, esitab ta komisjonile asjakohased tõendavad dokumendid.
            
         
               (2)
            
            
               Komisjoni 21. veebruari 2008. aasta otsuses 2008/185/EÜ (Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta) (2) on sätestatud lisatagatised sigadega kauplemiseks liikmesriikide vahel. Need tagatised on seotud sellega, milline staatus on liikmesriikidele seoses Aujeszky haigusega antud.
            
         
               (3)
            
            
               Otsuse 2008/185/EÜ I lisas on esitatud loetelu liikmesriikidest ja nende piirkondadest, mis on vabad Aujeszky haigusest ja kus vaktsineerimine on keelatud. Selle otsuse II lisas on esitatud loetelu liikmesriikidest ja nende piirkondadest, kus on olemas Aujeszky haiguse heakskiidetud riiklik tõrjekava.
            
         
               (4)
            
            
               Nii Poolas kui ka Hispaanias on Aujeszky haiguse riiklikke tõrjekavu rakendatud mitu aastat. Mitme Hispaania piirkonna puhul on Aujeszky haiguse riiklik tõrjekava komisjoni otsusega 2007/603/EÜ (3) juba heaks kiidetud.
            
         
               (5)
            
            
               Sloveenia on komisjonile esitanud täiendavad dokumendid Sloveenia territooriumi Aujeszky haigusest vaba staatuse kohta ja tõendanud, et kõnealust haigust ei ole selles liikmesriigis kunagi esinenud.
            
         
               (6)
            
            
               Komisjon on Sloveenia esitatud dokumendid läbi vaadanud ja jõudnud järeldusele, et need vastavad direktiivi 64/432/EMÜ artikli 10 lõike 1 nõuetele. Seepärast tuleks kõnealune liikmesriik lisada otsuse 2008/185/EÜ I lisas esitatud loetellu. Seetõttu tuleks nimetatud lisa vastavalt muuta.
            
         
               (7)
            
            
               Poola on esitanud komisjonile tõendid tõrjekava olemasolu kohta kogu Poola territooriumil ning taotlenud selle kava heakskiitmist.
            
         
               (8)
            
            
               Hispaania on nüüd esitanud komisjonile tõendeid kava rakendamise kohta Andaluusia, Aragoni, Baleaari saarte, Castilla-La Mancha, Kataloonia, Extremadura ja Madridi autonoomses piirkonnas, Murcia piirkonnas, Valencia piirkonnas, Salamanca, Segovia ja Soria provintsis Castilla y Leóni autonoomses piirkonnas ning Tenerife provintsis Kanaari saarte autonoomses piirkonnas ning taotlenud kõnealuse programmi heakskiitmist.
            
         
               (9)
            
            
               Komisjon on jõudnud ka järeldusele, et Poola ja Hispaania esitatud riiklikud tõrjekavad vastavad direktiivi 64/432/EMÜ artikli 9 lõike 1 nõuetele. Seepärast tuleks Poola ja Hispaania lisada otsuse 2008/185/EÜ II lisas esitatud loetellu. Nimetatud lisa tuleks vastavalt muuta.
            
         
               (10)
            
            
               Seepärast tuleks otsust 2008/185/EÜ vastavalt muuta.
            
         
               (11)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/185/EÜ I ja II lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 6. august 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT 121, 29.7.1964, lk 1977/64.
   
      (2)  ELT L 59, 4.3.2008, lk 19.
   
      (3)  ELT L 236, 8.9.2007, lk 7.
   
      LISA
      „
            I LISA
            
               Liikmesriigid ja nende piirkonnad, mis on vabad Aujeszky haigusest ja kus vaktsineerimine on keelatud
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        AT
                     
                     
                        Austria
                     
                     
                        Kõik piirkonnad
                     
                  
                        CY
                     
                     
                        Küpros
                     
                     
                        Kõik piirkonnad
                     
                  
                        CZ
                     
                     
                        Tšehhi Vabariik
                     
                     
                        Kõik piirkonnad
                     
                  
                        DE
                     
                     
                        Saksamaa
                     
                     
                        Kõik piirkonnad
                     
                  
                        DK
                     
                     
                        Taani
                     
                     
                        Kõik piirkonnad
                     
                  
                        FI
                     
                     
                        Soome
                     
                     
                        Kõik piirkonnad
                     
                  
                        FR
                     
                     
                        Prantsusmaa
                     
                     
                        Departemangud: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luksemburg
                     
                     
                        Kõik piirkonnad
                     
                  
                        NL
                     
                     
                        Madalmaad
                     
                     
                        Kõik piirkonnad
                     
                  
                        SI
                     
                     
                        Sloveenia
                     
                     
                        Kõik piirkonnad
                     
                  
                        SK
                     
                     
                        Slovakkia
                     
                     
                        Kõik piirkonnad
                     
                  
                        SE
                     
                     
                        Rootsi
                     
                     
                        Kõik piirkonnad
                     
                  
                        UK
                     
                     
                        Ühendkuningriik
                     
                     
                        Kõik Inglismaa, Šotimaa ja Walesi piirkonnad
                     
                  
         
            II LISA
            
               Liikmesriigid või piirkonnad, kus on olemas Aujeszky haiguse heakskiidetud riiklik tõrjekava
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        BE
                     
                     
                        Belgia
                     
                     
                        Kõik piirkonnad
                     
                  
                        ES
                     
                     
                        Hispaania
                     
                     
                        Kõik piirkonnad
                     
                  
                        HU
                     
                     
                        Ungari
                     
                     
                        Kõik piirkonnad
                     
                  
                        IE
                     
                     
                        Iirimaa
                     
                     
                        Kõik piirkonnad
                     
                  
                        IT
                     
                     
                        Itaalia
                     
                     
                        Bolzano provints
                     
                  
                        PL
                     
                     
                        Poola
                     
                     
                        Kõik piirkonnad
                     
                  
                        UK
                     
                     
                        Ühendkuningriik
                     
                     
                        Kõik Põhja-Iirimaa piirkonnad
                     
                  ”